Lizanne du Plessis antwoord: Fyn motoriese spierontwikkeling maak dit vir jou kleintjie moontlik om hom self te voer, sy klere aan te trek, sy pop se hare te vleg en ’n potlood vas te hou.
So leer jou kleuter om sy lyfie regop te hou, sy skouers word sterk, hy word vaardig in die gebruik van albei kante van sy liggaam en mettertyd ontwikkel sy fyn motoriese spiere.
Suig water of gekleurde verf op met ’n medisynedrupper en laat dit op ’n stuk papier drup. Wanneer jou kleuter al die bogenoemde items – die spuitbottel, knypertang, wasgoedpennetjies en medisynedrupper – met gemak kan gebruik, is die tyd reg om met ’n skêr te begin knip. ’n Klein skêrtjie met ronde punte is ideaal vir klein handjies. Wanneer kleuters knip, ontwikkel hulle belangrike vaardighede wat die voorlopers is van potloodbeheer. Knip strooitjies, klei wat in slangetjies gerol is, karton en watte. Maak fyn motoriese speletjies pret en mettertyd sal jy sien hoe jou kleuter vaardig word en dit bemeester.